CELEX: 62013CN0596
Language: hr
Date: 2013-11-21 00:00:00
Title: Predmet C-596/13 P: Žalba koju je 21. studenoga 2013. Europska komisija podnijela protiv presude Općeg suda (četvrto vijeće) donesene 6. rujna 2013. u predmetu T-465/11: Globula protiv Europske komisije

1.3.2014   
            
            
               HR
            
            
               Službeni list Europske unije
            
            
               C 61/2
            
         Žalba koju je 21. studenoga 2013. Europska komisija podnijela protiv presude Općeg suda (četvrto vijeće) donesene 6. rujna 2013. u predmetu T-465/11: Globula protiv Europske komisije
   (Predmet C-596/13 P)
   2014/C 61/03
   Jezik postupka: engleski
   
      Stranke
   
   
      Žalitelj: Europska komisija (zastupnici: K. Hermann, L. Armati, agenti)
   
      Druga stranka u postupku: Globula a.s., Češka Republika
   
      Žalbeni zahtjev
   
   Žalitelj od Suda zahtijeva da:
   
               —
            
            
               ukine presudu Općeg suda (četvrto vijeće) od 6. rujna 2013. o kojoj je Komisija obaviještena 11. rujna 2013. u predmetu T-465/11 Globula protiv Europske komisije;
            
         
               —
            
            
               presudi da je prvi tužbeni razlog u prvostupanjskom postupku neosnovan i da vrati predmet Općem sudu na ponovno razmatranje drugog i trećeg tužbenog razloga u prvostupanjskom postupku; i
            
         
               —
            
            
               o troškovima prvostupanjskog i žalbenog postupka odluči naknadno.
            
         
      Žalbeni razlozi i glavni argumenti
   
   Prema Komisiji, osporavanu odluku trebalo bi ukinuti iz sljedećih razloga:
   
                
            
            
               Kao prvo, povrijeđeni su članci 288. i 297. stavak 1. UFEU-a time što je utvrđeno da se pravila Druge plinske direktive (1) primjenjuju na predmetni slučaj: ovaj prvi skup argumenata koje iznosi Komisija bavit će se pitanjem je li Opći sud (implicitno) pravilno zaključio da je Komisija retroaktivno primijenila Treću plinsku direktivu (2).
            
         
                
            
            
               Kao drugo, Opći sud je pogriješio u pravnoj ocjeni činjenica i nije primijenio pravni standard koji je sam utvrdio: uz pretpostavku da je Opći sud s pravom zaključio da bi primjena materijalnih pravila iz Treće plinske direktive bila retroaktivna (što nije bio slučaj), pitanje čine li pravila sadržana u članku 36. Treće plinske direktive, sa stajališta trenutka u kojem stupaju na snagu, neodvojivu cjelinu bit će obrađeno kako bi se ocijenilo je li Opći sud također s pravom zaključio da je retroaktivna primjena postupovnih pravila sadržanih u toj Direktivi isto tako zabranjena.
            
         
                
            
            
               Prema mišljenju Komisije, ocjena predmetne dojavljene odluke o izuzeću temeljena na postupovnim i materijalnim pravilima koja su propisana u Trećoj direktivi o plinu nije značila retroaktivnu primjenu tog akta, već je u skladu s načelom trenutne primjene prema kojem se odredba prava Unije od trenutka kada stupi na snagu primjenjuje na buduće posljedice situacije koja je nastala u vrijeme kada je snazi bilo staro pravilo.
            
         
      (1)  Direktiva 2003/55/EZ Europskog parlamenta i Vijeća od 26. lipnja 2003. o zajedničkim pravilima unutarnjeg tržišta prirodnog plina i ukidanju Direktive 98/30/EZ.
   SL L 176, str. 57.
   
      (2)  Direktiva 2009/73/EZ Europskog parlamenta i Vijeća od 13. srpnja 2009. o zajedničkim pravilima unutarnjeg tržišta prirodnog plina i ukidanju Direktive 2003/55/EZ.
   SL L 211, str. 94.